text: Sønderjyske sender Jesper Duus på pension 
  02 marts 2012 kl. 10.02
  Jesper Duus stopper ishockeykarrieren, efter Sønderjyske i aftes slog Herlev ud af slutspillet.
  Efter mere end to årtier på isen som professionel er det slut for ishockeyspilleren Jesper Duus.
  Landsholdsveteranen havde proklameret, at han indstiller karrieren, når slutspillet er forbi for hans klub Herlev Eagles, og det skete i aftes.
   
  Sønderjyske vandt den fjerde sejr i træk over Herlev.
  Herlev kom ellers foran 1-0 i slutningen af første periode ved Frederik Storm, men så kunne hjemmeholdet ikke mere.
  Sønderjyske scorede to mål i hver af de følgende to perioder og vandt kampen 4-1. 
  Dermed er Sønderjyske klar til DM-semifinalerne.
  